sagorsarker/bangla-wikipedia huggingface dataset:
প্রত্ন-তুর্কীয় ভাষা

প্রত্ন-তুর্কীয় ভাষা বিভিন্ন তুর্কীয় গোষ্ঠির পূর্বপুরুষ প্রত্ন-তুর্কীয় জাতি দ্বারা ব্যবহৃত তুর্কীয় ভাষাসমূহের ভাষাগত পুনর্গঠনের মাধ্যমে গঠিত একটি ভাষা । প্রত্ন-তুর্কীয় ওঘুর (পশ্চিম) এবং সাধারণ তুর্কি (পূর্ব) শাখায় বিভক্ত। এক অনুমান অনুযায়ী প্রত্ন-তুর্কীয় ২,৫০০ বছর আগে পূর্ব এশিয়ায় ব্যবহৃত হতো।
তুর্কীয় ভাষার প্রাচীনতম উদাহরণ, ৭ম শতাব্দীর গোয়েকতুর্কি খানাতের সময়কার প্রাচীন তুর্কীয় ভাষায় লেখা ওরখোন শিলালিপিতেই পূর্বী সাধারণ তুর্কীয় ভাষার বৈশিষ্ট্য প্রদর্শিত হয়, এবং প্রত্ন-তুর্কীয়ের পুনর্গঠন প্রক্রীয়া প্রাচীন তুর্কীয়ের সঙ্গে পশ্চিমা সাধারণ তুর্কীয় শাখার ভাষা, যেমন ওঘুজ এবং কিপচাক, এবং পশ্চিম ওঘুর ভাষাসমূহের তুলনার উপর নির্ভর করে। এই অপূর্বাঞ্চলীয় ভাষাগুলির আদি উদাহরণ খুব কম থাকার ফলে প্রত্ন-তুর্কীয়ের পুনর্নির্মাণ এখনও মৌলিকভাবে গোয়েকতুর্কিদের পূর্বাঞ্চলীয় প্রাচীন তুর্কীয় ভাষার উপর নির্ভরশীল।
ব্যঞ্জনধ্বনি প্রনালীতে স্পর্শধ্বনিগুলির একটি দ্বিমুখী পার্থক্য ছিল কোমল বা শ্বাসঘাতহীন "ক (k), প (p), ট/ত (t)" বনাম তীব্র "গ (g), ব (b), ড (d)," ক্রিয়াদ্য "ব-" প্রত্ন-তুর্কীয়তে "হ- (h-)" হয়ে যায়। এছাড়াও ছিল একটি তালব্য ঘৃষ্টধ্বনি ("č"), কমপক্ষে একটি শিশধ্বনি "(s)"; এবং একগুচ্ছ তরল ধ্বনি "র (r, ŕ), ল (l, ĺ)" এবং নাসিক্যধ্বনি "ম (m), ন (n, ń), ঙ (ŋ)"।
"ń, ĺ, ŕ" দ্বারা চিহ্নিত ধ্বনিগুলি তালব্যধ্বনি এবং আলতাইবাদীদের মতে এই ধ্বনিগুলি প্রত্ন-আলতায়ীয় থেকে সরাসরি উত্তরাধিকারসূত্রে পাওয়া। শেষ দুইটি ধ্বনি ওঘুর ভাষাগুলির সাহায্যে পুনর্গঠিত করা যেতে পারে, যেখানে * ŕ, * ĺ, সদৃশ /r, l/ দেখা যায়, এবং সাধারণ তুর্কীয়তে * z, * š পাওয়া যায়। এই কারণে ওঘুরীয়কে কখনও কখনও লির-তুর্কীয় এবং সাধারণ তুর্কীয়কে শাজ-তুর্কীয় বলা হয় ।
তবে অন্য একটি তত্ত্ব অনুসারে সাধারণ তুর্কীয় মূল বিষয়গুলির অবস্থার কাছাকাছি, এবং প্রত্ন-তুর্কীয়র * z, * š ধ্বনিগুলিকে পুনর্গঠিত করে। সমশব্দরেখা এবং চৈনিক প্রভাবের বিশ্লেষণের উপর ভিত্তি করে ভাষাকালক্রম পুনর্গঠনে r"/z" বিভক্তিকরণের সময়সীমাকে আনুমানিক ৫৬ খৃস্টপূর্বাব্দ থেকে ৪৮ খ্রিষ্টাব্দ ধরা হয়েছে। এ ভি ডিবোর মতে এর কারণ হলো ৫৬ খৃস্টপূর্বাব্দে প্রথমবার হুনরা দুটি গোষ্ঠিতে বিভক্ত হয়, এবং দ্বিতীয়টি হয় ৪৮ খ্রিষ্টাব্দে। 
নিজের বংশধরদের মতো প্রত্ন-তুর্কীয়তেও স্বরসঙ্গতি প্রদর্শিত হত, যার ফলে এ, ই, ও এবং উ স্বরধ্বনিগুলির সম্মুখতা এবং প্রসারতার পার্থক্য দেখা যেত।
লুই ভুইতোঁ

লুই ভুইতোঁ মালতিয়ে (), যা সাধারণভাবে লুই ভুইতোঁ নামে পরিচিত, ফ্রান্সের একটি পোশাকশৈলী ও খুচরা বিলাসদ্রব্য বিক্রেতা ব্যবসা প্রতিষ্ঠান। ১৮৫৪ সালে ফরাসি পোশাকশৈলী নকশাবিদ লুই ভুইতোঁ প্রতিষ্ঠানটি চালু করেন। প্রতিষ্ঠানটির বেশির ভাগ পণ্যের গায়েই "LV" মার্কাটি মুদ্রিত থাকে। প্রতিষ্ঠানটি বিলাসবহুল অন্তর্বাস ও চামড়ার পণ্য, তৈরি পোশাক, জুতা, ঘড়ি, গয়না, আনুষঙ্গিক পণ্য, রোদচশমা ও বই বিক্রি করে থাকে। লুই ভুইতোঁ বর্তমানে বিশ্বের অগ্রগণ্য পোশাকশৈলীঘর বা ফ্যাশন হাউজগুলির একটি। প্রতিষ্ঠানটি নিজস্ব একক দোকানে কিংবা উচ্চমানের বিপণীবীথির অংশবিশেষ ভাড়া নিয়ে এবং ইন্টারনেটে নিজস্ব ওয়েবসাইটের ইলেক্ট্রনিক বাণিজ্য পাতার মাধ্যমে তাদের পণ্যগুলি বিক্রয় করে থাকে। ২০০৬ থেকে ২০১২ সাল পর্যন্ত টানা ছয় বছর লুই ভুইতোঁকে বিশ্বের সবচেয়ে মূল্যবান মার্কার মর্যাদা দেওয়া হয়। ২০১৩ সালে প্রতিষ্ঠানটির বাজারমূল্য ছিল ২৮৪০ কোটি মার্কিন ডলার এবং আয় ছিল ৯৪০ কোটি মার্কিন ডলার। প্রতিষ্ঠানটি বিশ্বের ৫০টি দেশের ৪৬০টি দোকানে ব্যবসা পরিচালনা করে।
দ্য চ্যাপলিন রিভিউ

দ্য চ্যাপলিন রিভিউ () হল চার্লি চ্যাপলিন নির্মিত তিনটি চলচ্চিত্রের সমন্বয়ে ১৯৫৯ সালের চলচ্চিত্র। স্বল্পদৈর্ঘ্য চলচ্চিত্র তিনটি হল "আ ডগ্‌স লাইফ", "সোল্ডার আর্মস", ও "দ্য পিলগ্রিম"। তিনটি ছবির গল্পই চ্যাপলিনের ট্রেডমার্ক চরিত্র দ্য ট্রাম্পকে কেন্দ্র করে আবর্তিত। ১৯৫৯ সালে মুক্তির সময় চ্যাপলিন আধুনিক দর্শকদের আকৃষ্ট করতে এতে সঙ্গীত যোগ করেন। এছাড়া প্রাসঙ্গিকতা রক্ষার্থে চ্যাপলিন এতে প্রথম বিশ্বযুদ্ধের কিছু ক্লিপসহ অতিরিক্ত ফুটেজ যোগ করেন। তিনি প্রতিটি ক্লিপের ভূমিকা প্রদান করেন।
বর্তমান ডিভিডি সংকলনে চ্যাপলিনের ফার্স্ট ন্যাশনালের প্রযোজনায় নির্মিত চলচ্চিত্রগুলো, তথা "দি আইডল ক্লাস", "পে ডে", "আ ডেস প্লেজার" ও "সানিসাইড" এবং ১৯১৮ সালে নির্মিত প্রচারণামূলক স্বল্পদৈর্ঘ্য চলচ্চিত্র "দ্য বন্ড" বিশেষ চলচ্চিত্র হিসেবে অন্তর্ভুক্ত রয়েছে। ডেভিড রবিনসনের দেওয়া ভূমিকা এবং দৃশ্যায়নের পিছনের ফুটেজও যোগ করা হয়েছে।
শাহিদ কাপুর অভিনীত চলচ্চিত্রের তালিকা

শাহিদ কপূর হলেন একজন ভারতীয় অভিনেতা। তিনি হিন্দি চলচ্চিত্রে অভিনয় করেন। শ্যামক দাবরের প্রতিষ্ঠানের নৃত্যশিল্পী হিসেবে শাহিদ "দিল তো পাগল হ্যায়" (১৯৯৭) ও "তাল" (১৯৯৯) চলচ্চিত্রে নেপথ্য নৃত্যশিল্পী হিসেবে অভিনয় করেন। তবে এই দু’টি ছবিতে তার উপস্থিতির উল্লেখ নামলিপিতে ছিল না। তিনি একাধিক মিউজিক ভিডিওতে অভিনয় করেছিলেন। সেগুলির মধ্যে একটি ছিল গায়ক কুমার শানুর গানের একটি ভিডিও। এরপর কেন ঘোষ পরিচালিত রোম্যান্টিক কমেডি "ইশক ভিশক" (২০০৩) ছবিতে মুখ্য ভূমিকায় অভিনয়ের মাধ্যমে তিনি চলচ্চিত্র জগতে অভিনেতা হিসেবে প্রথম পরিচিতি লাভ করেন। ছবিটি স্লিপার হিট হয় এবং এই ছবিতে এক কিশোর ছাত্রের ভূমিকায় অভিনয় করে শাহিদ শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন।
পরবর্তী দুই বছর শাহিদ খুব কম ক্ষেত্রেই সাফল্য অর্জনে সক্ষম হন। এই দুই বছরে মুক্তিপ্রাপ্ত থ্রিলার চলচ্চিত্র "ফিদা" (২০০৪) ও ড্রামা চলচ্চিত্র "শিখর" সহ তার অভিনীত পাঁচটি ছবির সব ক’টিই বাণিজ্যিক সাফল্য অর্জনে ব্যর্থ হয়েছিল। ২০০৬ সালে তার অভিনীত তিনটি ছবি মুক্তি পায়। এগুলির মধ্যে করীনা কপূর "৩৬ চায়না টাউন" ও "চুপ চুপ কে" ছবি দু’টিতে এবং অমৃতা রাও "বিবাহ" ছবিতে তার বিপরীতে অভিনয় করেছিলেন। শেষোক্ত ছবিটি ছিল সুরজ বরজাত্য পরিচালিত একটি বাণিজ্য-সফল পারিবারিক ড্রামা চলচ্চিত্র। পরের বছর তিনি পুনরায় করিনা কপূরের বিপরীতে অভিনয় করেন রোম্যান্টিক কমেডি "জব উই মেট" ছবিতে। এই ছবিতে অভিনয় করে শাহিদ শ্রেষ্ঠ অভিনেতা বিভাগে ফিল্মফেয়ার পুরস্কারের জন্য মনোনীত হন। ২০০৮ সালে শাহিদ অভিনীত একটি মাত্র ছবিই মুক্তিলাভ করে। এটি ছিল রোম্যান্টিক কমেডি "কিসমত কানেকশন"। এই ছবিতে তিনি অভিনয় করেন বিদ্যা বালানের বিপরীতে। ২০০৯ সালে বিশাল ভরদ্বাজের কেপার থ্রিলার "কমিনে" ছবি দুই যমজ ভাইয়ের দ্বৈত ভূমিকায় অভিনয় করেন। তার অভিনীত এই দু’টি চরিত্রের একজন লিস্প ও অপরজন তোতলামির সমস্যায় জর্জরিত ছিল। ছবিটি সমালোচকদের দ্বারা প্রশংসা অর্জন করেছিল।
"কমিনে" ছবিটির সাফল্যের পর শাহিদ পরপর এমন কয়েকটি ছবিতে অভিনয় করেছিলেন, যেগুলি বক্স-অফিসে বিশেষ সফল হয়নি। এগুলির মধ্যে রয়েছে ড্রামা চলচ্চিত্র "মৌসম" (২০১১) ও রোম্যান্স চলচ্চিত্র "তেরি মেরি কহানী" (২০১২)। ২০১৩ সালে মুক্তিপ্রাপ্ত অ্যাকশন-ড্রামা চলচ্চিত্র "আর... রাজকুমার" ছিল চার বছরের মধ্যে তাঁর প্রথম বাণিজ্য-সফল ছবি। এরপর তিনি পরিচালক বিশাল ভরদ্বাজের "হায়দর" ছবিতে নামভূমিকায় অভিনয় করেন। এই ছবিটি নির্মিত হয়েছিল উইলিয়াম শেকসপিয়রের ট্র্যাজেডি "হ্যামলেট" নাটকের ছায়া অবলম্বনে। এই ছবিটিতে অভিনয় করে শাহিদ শ্রেষ্ঠ অভিনেতা বিভাগে ফিল্মফেয়ার পুরস্কার জয় করেন। ২০১৬ সালে শাহিদ "উড়তা পাঞ্জাব" ছবিতে এক মাদকাসক্ত রকস্টারের ভূমিকায় অভিনয় করেন। ছবিটি ছিল ভারতের পাঞ্জাব রাজ্যের প্রেক্ষাপটে নির্মিত মাদক অপব্যবহার-সংক্রান্ত একটি ছবি। এই ছবিতে অভিনয় করে শাহিদ শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার জয় করেন। শাহিদের সর্বাধিক লাভজনক ছবিটি মুক্তিলাভ করেছিল ২০১৮ সালে। এই ছবিটি ছিল সঞ্জয় লীলা ভংশালী পরিচালিত পিরিয়ড ড্রামা "পদ্মাবৎ"। ভারতীয় চলচ্চিত্রের অন্যতম সর্বোচ্চ লাভজনক এই ছবিটিতে শাহিদ রাজপুত রাজা রাওয়াল রতন সিংয়ের ভূমিকায় অভিনয় করেছিলেন। চলচ্চিত্রে অভিনয়ের পাশাপাশি শাহিদ আটটি পুরস্কার বিতরণী অনুষ্ঠান সঞ্চালনা করেছেন এবং ২০১৫ সালে "ঝলক দিখলা জা রিলোডেড" ড্যান্স আপাতবাস্তব টেলিভিশন অনুষ্ঠানের প্রতিভা বিচারকের ভূমিকাও পালন করেন।
ছেংগারচর ইউনিয়ন

ছেংগারচর বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।
ছেংগারচর ইউনিয়ন ছিল মতলব উপজেলার আওতাধীন ৫নং ইউনিয়ন পরিষদ। ১৯৯৮ সালের ৫ এপ্রিল ছেংগারচর ইউনিয়নের সম্পূর্ণ অংশ নিয়ে ছেংগারচর পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
বাগানবাড়ী ইউনিয়ন

বাগানবাড়ী বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
বাগানবাড়ী ইউনিয়নের আয়তন ৩,৯৯২ একর।
২০১১ সালের পরিসংখ্যান অনুযায়ী বাগানবাড়ী ইউনিয়নের জনসংখ্যা ১৯,৫১৬ জন। এর মধ্যে পুরুষ ৯,২৫৩ জন এবং মহিলা ১০,২৬৩ জন। মোট পরিবার ৪,১৬০টি।
মতলব উত্তর উপজেলার উত্তর-পশ্চিমাংশে বাগানবাড়ী ইউনিয়নের অবস্থান। এ ইউনিয়নের পশ্চিমে সাদুল্লাপুর ইউনিয়ন, দক্ষিণে দুর্গাপুর ইউনিয়ন, পূর্বে ধনাগোদা নদী ও কুমিল্লা জেলার দাউদকান্দি উপজেলার পাঁচগাছিয়া পশ্চিম ইউনিয়ন ও পদুয়া ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার গুয়াগাছিয়া ইউনিয়ন অবস্থিত।
বাগানবাড়ী ইউনিয়ন মতলব উত্তর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী বাগানবাড়ী ইউনিয়নের সাক্ষরতার হার ৫৪.৮%।
বাগানবাড়ী ইউনিয়নের সাথে মতলব উত্তর উপজেলার সড়কপথে যোগাযোগ ব্যবস্থা রয়েছে। মতলব থানা থেকে এবং চাঁদপুর জেলা থেকেও এ ইউনিয়নের সাথে সড়কপথে যোগাযোগ ব্যবস্থা রয়েছে। ঢাকা থেকে দাউদকান্দি ব্রিজ এবং শ্রীরায়েরচর ব্রিজ হয়ে এ ইউনিয়নে যাওয়া যায়। এছাড়াও নদীপথে কালিরবাজার হয়ে এ ইউনিয়নে যাতায়াত করা যায়।
বাগানবাড়ী ইউনিয়নের কালির বাজারের পাশ দিয়ে ধনাগোদা নদী বয়ে গেছে।
বাগানবাড়ী ইউনিয়নের প্রধান বাজার কালির বাজার।
একটি বাক্সে ইন্টারনেট

ইন্টারনেট-ইন-অ-বক্স একটি কম খরচে ডিজিটাল লাইব্রেরি, যার সাথে স্টোরেজ সহ ওয়্যারলেস অ্যাক্সেস পয়েন্ট রয়েছে, যা কাছাকাছি ব্যবহারকারীরা সংযোগ করতে পারেন। 
২০১২ সাল থেকে হার্ডওয়্যার এবং সফ্টওয়্যারের উপলব্ধি পরিবর্তিত হয়েছে, স্টোরেজ স্পেস এবং ইলেকট্রনিক্সের ক্ষুদ্রীকরণের উন্নতি ঘটেছে। ২০১৭ সালের মধ্যে, তার হার্ডওয়্যার একটি প্রতিস্থাপিত স্টোরেজ কার্ড সহ রাস্পবেরী পাই ধারণ করে। 
২০১৬ সালে, কলম্বিয়া বিশ্ববিদ্যালয়ের মাস্টার অ্যাডমিনিস্ট্রেশন ইন ডেভেলপমেন্ট প্র্যাকটিস (এমপিএ-ডিপি) তিন মাস ধরে ডমিনিকান প্রজাতন্ত্রের এই বাক্সগুলি ব্যবহার করে অনুসন্ধান করেছিল। 
একাধিক মডিউলের দ্বারা ডিজিটাল লাইব্রেরি গঠিত হয়। মডিউলগুলির উদাহরণগুলিতে উইকিপিডিয়া একটি নির্দিষ্ট ভাষা, , খান একাডেমি লাইট এবং ওপেনস্ট্রীটম্যাপ অন্তর্ভুক্ত । 
স্কুল সার্ভার প্রকল্পের শিশু প্রতি একটি ল্যাপটপের ধারণাটি বেড়েছে।
জাতীয় মহিলা সংস্থা

<nowiki> </nowiki>জাতীয় মহিলা সংস্থা একটি সরকারি প্রতিষ্ঠান যা বাংলাদেশের নারীদের জীবনযাত্রার উন্নতির জন্য নিরলসভাবে কাজ করে চলেছে এবং এর প্রধান কার্যালয় ঢাকাতে অবস্থিত। প্রফেসর মমতাজ বেগম জাতীয় মহিলা সংস্থার সভাপতি যিনি ২০১৪ সালে বেগম রোকেয়া পদক পেয়েছেন।
জাতীয় মহিলা সংস্থা ১৯৭২ সালে নারী পুনর্বাসন বোর্ড প্রতিষ্ঠিত হয়েছিল। সংস্থাটি মুক্তিযুদ্ধে নির্যাতনের শিকার বীরাঙ্গনা নারীদের নিয়ে কাজ করেছিল। ১৯৭৬ সালের ১৭ ফেব্রুয়ারি সংস্থাটির নাম পরিবর্তন করে বর্তমান নাম রাখা হয়। এটি নারী ও শিশু বিষয়ক মন্ত্রণালয়ের আওতাধীন। আইভি রহমান ১৯৯৬ থেকে ২০০১ সাল পর্যন্ত সংস্থার সভাপতি ছিলেন। এটি সারা বাংলাদেশ জুড়ে ১১ টি ডে কেয়ার সেন্টার পরিচালনা করে।
জাতীয় গণমাধ্যম ইনস্টিটিউট

জাতীয় গণমাধ্যম ইনস্টিটিউট একটি রাষ্ট্রীয় মালিকানাধীন শিক্ষা প্রতিষ্ঠান যা বাংলাদেশে গণযোগাযোগ ও সাংবাদিকতা বিষয়ে অভূতপূর্ব অবদান রেখে চলেছে। এটির সদর দপ্তর এ. এ. ডব্লিউ চৌধুরী রোড, দারুস সালাম থানা, ঢাকায় অবস্থিত। বর্তমানে মহাপরিচালক হিসেবে দায়িত্ব পালন হরছেন শাহিন ইসলাম, এনডিসি। 
ন্যাশনাল ব্রডকাস্টিং একাডেমি হিসাবে ১৯৮০ সালে প্রতিষ্ঠানটি প্রতিষ্ঠিত হয়। ১৯৮৪ সালে জেনারেল হুসেইন মুহাম্মদ এরশাদের শাসনকালীন সময়ে সামরিক আইন কমিটির সুপারিশ অনুযায়ী ন্যাশনাল ব্রডকাস্টিং একাডেমির নাম পরিবর্তন করে জাতীয় গণমাধ্যম ইনস্টিটিউট রাখা হয়। এটি প্রশিক্ষণার্থীদের গণমাধ্যম সম্পর্কিত প্রশিক্ষণ প্রদানের পাশাপাশি গণমাধ্যম নিয়ে গবেষণা পরিচালনা করে। প্রতিষ্ঠানটি তথ্য মন্ত্রণালয়ের আওতাভুক্ত।
গণবাহিনী (জাসদ)

গণবাহিনী জাতীয় সমাজতান্ত্রিক দলের সশস্ত্র সংগঠন। দলটি বাংলাদেশে বিপ্লবের সাহায্যে সমাজতন্ত্র কায়েম করার উদ্দেশ্যে গঠিত হয়েছিল।
১৯৭২ সালে বাংলাদেশ আওয়ামী লীগের ছাত্র সংগঠন বাংলাদেশ ছাত্রলীগের একটি অংশ জাতীয় সমাজতান্ত্রিক দল গঠন করে, যার নেতৃত্বে সিরাজুল আলম খান ছিলেন।
দলটি একটি সশস্ত্র বিপ্লবের মাধ্যমে সমাজতন্ত্র প্রতিষ্ঠার আহ্বান জানিয়েছিল। ফলস্বরূপ, গণবাহিনী গঠিত হয় এবং বঙ্গবন্ধু শেখ মুজিবুর রহমানের সরকারের বিরুদ্ধে সশস্ত্রভাবে অবস্থান নেয়। ১৯৭৪ সালে হাসানুল হক ইনুর নেতৃত্বে একদল সশস্ত্র লোকবল স্বরাষ্ট্রমন্ত্রী মুহাম্মদ মনসুর আলীর বাড়িতে আক্রমণ করে, যেটি গণহত্যায় গড়ায়। অগণিত বাংলাদেশ ছাত্রলীগ ও আওয়ামী লীগ সদস্যকে হত্যার অভিযোগে গণবাহিনী অভিযুক্ত।
২০২৫ সালের ২শে ফেব্রুয়ারি ৩ অজ্ঞাত হত্যার দায় স্বীকার করে বিবৃতি দেয় জাসদ গণবাহিনী। পুলিশ বলছে, ঘটনা এখনো তদন্তাধীন।
জিয়াউর রহমান গণবাহিনী নিষিদ্ধ করেন এবং আবু তাহেরকে মৃত্যুদণ্ড প্রদান করেন। এছাড়াও দলটির বিভিন্ন ব্যক্তিকে বিভিন্ন মেয়াদে কারান্তরীণ করা হয়।
২০১৬ সালে বাংলাদেশ আওয়ামী লীগের তৎকালীন সাধারণ সম্পাদক সৈয়দ আশরাফুল ইসলাম মন্তব্য করেছিলেন যে, জাতীয় সমাজতান্ত্রিক দল ও গণবাহিনী বঙ্গবন্ধু শেখ মুজিবুর রহমানের হত্যার জন্য রাজনৈতিক পরিস্থিতি সৃষ্টি করেছিল। বঙ্গবন্ধুর হত্যাকাণ্ডের জন্য বিরোধী দলীয় নেতারাও সংগঠনটিকে দায়ী করেছিলো। অনেকে সংগঠনটিকে 'সেই সময়ের আল কায়েদা' বলে অভিহিত করেন।
চিন্ময় রায়

চিন্ময় রায় (১৬ জানুয়ারী ১৯৪০ — ১৭ মার্চ ২০১৯) একজন বাঙালী অভিনেতা।
১৯৪০ সালের ১৬ জানুয়ারি ব্রিটিশ ভারত (অধুনা বাংলাদেশের) কুমিল্লায় জন্ম নেয়া প্রথিতযশা এই কৌতুক অভিনেতার অভিনয় জীবন শুরু হয়েছিল কলকাতার থিয়েটার মঞ্চ থেকে। প্রথমে থিয়েটার ও নাট্যদলের সঙ্গে যুক্ত হন। নান্দীকারের সাথে যুক্ত থাকার পরে ছেড়ে দিয়ে শুরু করেন নাট্য ওয়ার্কশপ। তারপর সিনেমাতে দাপিয়ে অভিনয় করেছেন তিনি। মূলত কৌতুক চরিত্রে তার অভিনয়ের জন্য বৃহৎ পরিচিতি লাভ করেন তিনি। তপন সিংহের "গল্প হলেও সত্যি" দিয়ে শুরু করে সবার নজর কাড়েন চিন্ময় রায়। এরপর ‘মৌচাক’, ‘হাটেবাজারে’, ‘ওগো বধূ সুন্দরী’, ‘বসন্ত বিলাপ’, ‘গুপী গাইন বাঘা বাইন-এর মতো অসংখ্য ছবিতে অভিনয় করেছেন। টেনিদা চরিত্রে চারমূর্তি সিনেমায় তার অভিনয় বাংলা চলচ্চিত্র দর্শকদের কাছে তাকে অধিক জনপ্রিয় করে। ভারতের বাংলা সিনেমার নিজেকে প্রতিষ্ঠিত করেছিলেন অনন্য উচ্চতায়। ১৭ মার্চ রাতে সল্টলেকে নিজ বাসভবনে শেষনিঃশ্বাস ত্যাগ করেন তিনি। বয়স হয়েছিল ৭৮ বছর।
গণযোগাযোগ অধিদপ্তর

গণযোগাযোগ অধিদপ্তর একটি সরকারি অধিদপ্তর, যেটি সরকারি মালিকানাধীন সংবাদমাধ্যম পরিচালনা করে থাকে। এটির প্রধান কার্যালয় ঢাকায় অবস্থিত। এটি বাংলাদেশ সরকারের তথ্য মন্ত্রণালয়ের আওতাধীন।
গণযোগাযোগ অধিদপ্তর তথ্য ও সম্প্রচার মন্ত্রণালয়ের অধীন সরকারের মাঠপর্যায়ের একটি প্রচারমূলক প্রতিষ্ঠান। ব্রিটিশ ভারতে ১৯২৪ সালে তৎকালীন তথ্য বিভাগের আওতায় পাবলিসিটি ডিপার্টমেন্ট নামে কোলকাতাস্থ রাইটার্স বিল্ডিংয়ে এই বিভাগের  কার্যক্রম শুরু হয়। ১৯৪৭ সালে দেশবিভাগের  পর তৎকালীন  পাকিস্তান সরকারের তথ্য ও বেতার মন্ত্রণালয়ের অধীনে ফিল্ড পাবলিসিটি, নিউজ, ফিল্ম প্রভৃতি শাখাসমূহ  নিয়ে পাবলিক রিলেশনস ডাইরেক্টরেট গঠিত হয়। বাংলাদেশ স্বাধীন হওয়ার  পর দেশের তৃণমূল পর্যায়ে অনগ্রসর ও  নিরক্ষর  জনগণকে  শিক্ষিত করার মাধ্যমে  উন্নয়ন  কার্যক্রমে  উদ্বুদ্ধ ও সম্পৃক্ত  করার  বিষয়টি গুরুত্ব সহকারে  বিবেচনা  করে ১৯৭২ সালে তৎকালীন পাকিস্তান আমলের ফিল্ড পাবলিসিটি (মাঠ প্রচার), বাংলাদেশ পরিষদ, জাতীয় পুনর্গঠন সংস্থা (বিএনআর) এবং মহিলা শাখাকে একত্রিত করে ১৯৭২ সালে ২রা অক্টোবর গণযোগাযোগ অধিদপ্তর প্রতিষ্ঠা  করা হয়।
গণযোগাযোগ অধিদপ্তরকে পুনর্গঠিত করায় স্বাধীনতা-উত্তর বাংলাদেশের সরকার ও জনগণের মাঝে সেতুবন্ধ রচনার গুরুত্বপূর্ণ দায়িত্ব এ অধিদপ্তরের ওপর বর্তায়। জেলা তথ্য অফিসসমূহের মাধ্যমে তখন সরকারের গৃহীত  নীতিমালা  ও  উন্নয়ন  কর্মসূচির  সাথে  জনগণকে সম্পৃক্ত করার লক্ষ্যে দলমত  নির্বিশেষে স্থানীয় বুদ্ধিজীবী, শিক্ষক, আইনজীবী ও রাজনীতিবিদদের ইস্যুভিত্তিক বিভিন্ন  সভা, সেমিনার ও আলোচনা  সভায় আমন্ত্রণ জানানো হতো। এর ফলে সরকারের  সাথে জনগণের নিবিড় সম্পর্ক গড়ে উঠার সুযোগ সৃষ্টি হয়। পরবর্তীতে ১৯৮০ সালে তৎকালীন  সরকার বাংলাদেশ  পরিষদ, জেলা তথ্য কেন্দ্র ও পাবলিক লাইব্রেরিকে গণযোগাযোগ অধিদপ্তর থেকে পৃথক  করে ক্রীড়া ও সংস্কৃতি মন্ত্রণালয়ে ন্যস্ত করে। ১৯৮৩ সালে এনাম কমিটি কর্তৃক গণযোগাযোগ অধিদপ্তরকে পুনর্বিন্যাস করা হয়। পরবর্তীতে সাবেক মহকুমাকে জেলায়  রূপান্তর করার প্রেক্ষিতে মহকুমা জনসংযোগ অফিসসমূহ জেলা তথ্য  অফিসে রূপান্তরতি হয়। বর্তমানে ৬৪টি জেলা তথ্য অফিস এবং পার্বত্য অঞ্চলের ৪টি উপজেলাসহ মোট ৬৮টি তথ্য অফিসের মাধ্যমে এ অধিদপ্তরের  প্রচার  ও  উদ্বুদ্ধকরণ  কার্যক্রম পরিচালিত হচ্ছে।
২। http://www.masscommunication.gov.bd/site/page/f95d4dbf-2e2d-412f-a40b-c25a5eb192c6/-
মুক্তিযোদ্ধা সংসদ

মুক্তিযোদ্ধা সংসদ বাংলাদেশের মুক্তিযোদ্ধাদের একটি অরাজনৈতিক সংগঠন, যেটি ১৯৭২ সালের ১৩ ফেব্রুয়ারি গঠিত হয়। সংগঠনটির মুক্তিযোদ্ধা সংসদ ক্রীড়া চক্র নামে একটি ফুটবল ক্লাব রয়েছে।
ভারত বিভাগের পর পূর্ববাংলা (বর্তমান বাংলাদেশ) পাকিস্তানের একটি প্রদেশে পরিণত হয়, যা পরে পূর্ব পাকিস্তান নামে পরিচিত হয়। পাকিস্তানি ঔপনিবেশিক শক্তির অব্যহত শোষণের দরুন বাঙালিরা বঙ্গবন্ধুর ডাকে মুক্তিযুদ্ধে ঝাঁপিয়ে পড়ে এবং দীর্ঘ নয় মাস রক্তক্ষয়ী যুদ্ধের পর বিজয় ছিনিয়ে আনে। মুক্তিযুদ্ধের স্মৃতি চিরজাগরুক রাখার জন্য ১৯৭২ সালের ১৩ ফেব্রুয়ারি মুক্তিযোদ্ধা সংসদ গঠিত হয়। মুক্তিবাহিনী সদস্যদের কল্যাণের জন্য প্রতিষ্ঠানটি বাংলাদেশ মুক্তিযোদ্ধা কল্যাণ ট্রাস্ট গঠন করে। এটি সরকারি চাকরিতে মুক্তিযোদ্ধাদের জন্য ৩০% কোটা রাখার দাবি জানায় এবং সেটি সরকারকর্তৃক গৃহীত হয়।
জাতীয় শিশু পুরস্কার

বাংলাদেশ শিশু একাডেমি সবচেয়ে বিখ্যাত কার্যক্রম হল জাতীয় শিশু পুরস্কার। প্রতিযোগিতাটি ১৯৭৮ সাল থেকে অনুষ্ঠিত হচ্ছে। সাহিত্য, সংস্কৃতি ও ক্রীড়া বিষয়ক ৬২ টি বিষয়ে প্রতিযোগিতা অনুষ্ঠিত হয়। উপজেলা পর্যায়, জেলা পর্যায় এবং আঞ্চলিক স্তর অতিক্রম করে প্রতিযোগীরা জাতীয় স্তরে আসে। এই প্রতিযোগিতায় প্রতি বছর ৩ লাখ শিশু তাদের প্রতিভা বিকাশের সুযোগ পায়। এই প্রতিযোগিতার লক্ষ্য তৃণমূল স্তর থেকে শিশুদের প্রতিভা অন্বেষণ করা ও প্রতিভার বিকাশ ঘটানো।
ইফাদ ফিল্ম ক্লাব পুরস্কার

ইফাদ ফিল্ম ক্লাব পুরস্কার প্রদান করা হয় বাংলাদেশের চলচ্চিত্রাঙ্গনে অসাধারণ অবদান রাখার জন্য। বাংলাদেশ ফিল্ম ক্লাব কর্তৃক প্রদান করা হয় পুরস্কারটি। পুরস্করটির স্পনসর ইফাদ গ্রুপ এবং মিডিয়া পার্টনার এনটিভি।
ইফাদ ফিল্ম ক্লাব অ্যাওয়ার্ড ২০১২ প্রথম এবং শেষবারের মত প্রদান করা হয়। পুরস্কার প্রদান অনুষ্ঠানটি ৭ জুলাই ২০১৩ তারিখে ঢাকা বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত হয়।
বাবিসাস পুরস্কার

বাংলাদেশ বিনোদন সাংবাদিক সমিতি পুরস্কার (সংক্ষেপে: বাবিসাস পুরস্কার) মিডিয়াতে সেরা পারফরম্যান্সের জন্য প্রতি বছর প্রদত্ত সম্মাননা। প্রগতিশীল বিনোদন সাংবাদিকদের জন্য একটি প্রতিষ্ঠান এই পুরস্কার প্রদান করে। বাংলাদেশ বিনোদন বিনোদন সাংবাদিক সমিতি আনুষ্ঠানিকভাবে ৩০ ডিসেম্বর ২০০০ তারিখে সাংবাদিকদের উদ্যোগ ও প্রচেষ্টায় তৈরি হয়েছিল। প্রতিষ্ঠার দুই বছর পর এটি বাংলাদেশ সরকারের গণপ্রজাতন্ত্রী বাংলাদেশ সরকারের সমাজসেবা অধিদপ্তর থেকে রেজিস্ট্রেশন সম্পন্ন করে।
পুরস্কারটি ২০০৪ সাল থেকে দেওয়া হয়েছে। বাবিসাস প্রধানত একটি স্বেচ্ছাসেবী কল্যাণ সংস্থা। সাংবাদিকদের কল্যাণে অর্থ সংগ্রহ, সাংবাদিকদের বিশেষ অবদানের জন্য পুরস্কার প্রদান, ক্ষতিগ্রস্ত সদস্যদের প্রদান করে প্রতিষ্ঠানটি।
বাবিসারা একদিকে দক্ষ, অভিজ্ঞ এবং সমৃদ্ধ বিনোদন সাংবাদিক তৈরি করে এবং দেশের মিডিয়া জগতের উন্নতি সাধনের জন্য নিরলসভাবে কাজ করে চলেছে। সেই জন্য প্রতিবছর বাবিসাস পুরস্কার প্রদান করে প্রতিষ্ঠানটি।
প্রতিষ্ঠানটি বিভিন্ন ক্যাটাগরিতে বাবিসাস পুরস্কার প্রদান করে থাকে। সেগুলো হল:
নিচে বিজয়ীদের নাম দেওয়া হল:
সরকারি শারীরিক শিক্ষা কলেজ, ঢাকা

সরকারি শারীরিক শিক্ষা কলেজ, ঢাকা বাংলাদেশের একটি শারীরিক শিক্ষা কলেজ যা বাংলাদেশি শিক্ষার্থীদের শারীরিক শিক্ষা সম্পর্কিত শিক্ষা প্রদান করে থাকে।
১৯৫৪ সালে প্রথমে শারীরিক শিক্ষা কলেজ ময়মনসিংহ জেলার গৌরীপুর রাজবাড়ীতে স্থাপিত হয়। ১৯৫৫ সালে কলেজটি ঢাকার আরমানিটোলায় স্থানান্তরিত হয়। এরপর এটি নারিন্দার ডারফিন হোস্টেল ও আলিয়া মাদ্রাসায় স্থানান্তরিত হয়। অবশেষে ১৯৬২ সালে ঢাকার মোহাম্মদপুরে প্রথম সরকারি শারীরিক শিক্ষা কলেজ হিসাবে স্থায়ীভাবে স্থানান্তরিত হয়।
সরকারি শারীরিক শিক্ষা কলেজ একটি পূর্ণ আবাসিক শিক্ষাপ্রতিষ্ঠান। এটি ৭.৯০ একর জমির উপর অবস্থিত। কলেজের ছাত্র ও ছাত্রীদের একটি করে আবাসিক হোস্টেল বিদ্যমান। এছাড়াও স্টাফদের জন্য একটি আবাসিক ভবন, একটি প্রশাসনিক ভবন, একটি কলেজ ভবন, একটি ৪০০ মিটার রানিং ট্র্যাক, একটি সুইমিংপুল, একটি বাস্কেটবল কোর্ট এবং একটি জিমনেশিয়াম রয়েছে। সব রকমের ইনডোর-আউটডোর খেলার সরঞ্জামাদি কলেজ ক্যাম্পাসে পাওয়া যায়। প্রতিষ্ঠানটি বর্তমানে বিপিএড এবং এমপিএড ডিগ্রি প্রদান করে থাকে।
সরকারি শারীরিক শিক্ষা কলেজ, ঢাকা জাতীয় বিশ্ববিদ্যালয়ের অধীনে। সব শিক্ষা বিষয়ক কার্যক্রম কলেজে ইংরেজিতে পরিচালিত হয়।
মৌড়ীগ্রাম রেলওয়ে স্টেশন

মৌড়ীগ্রাম রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি মৌড়ীগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০ কি.মি. দূরে স্টেশনটি অবস্থিত।
মৌড়ীগ্রাম রেলওয়ে স্টেশনটি পশ্চিমবঙ্গের আন্দুল রোড, মৌড়ীগ্রামতে অবস্থিত। স্টেশন কোড (এমআরজিএম)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি আন্দুল এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
কেঁদ ফিরকি

কেঁদ ফিরকি (বৈজ্ঞানিক নাম: "Pedesta masuriensis (Moore)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
কেঁদ ফিরকি এর প্রসারিত অবস্থায় ডানার আকার ৩০ -৩২ মিলিমিটার দৈর্ঘ্যের হয়।
ভারতে প্রাপ্ত কেঁদ ফিরকি এর উপপ্রজাতি হল-
ভারত (পশ্চিমবঙ্গ, সিকিম থেকে অরুণাচল প্রদেশ ও উত্তর-পূর্ব ভারত) নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল গাঢ় বাদামি বা কালচে বাদামি ও সাদা অর্ধ-স্বচ্ছ দাগ-ছোপ যুক্ত।
সামনের ডানায় কোস্টার ঠিক নিচেই শীর্ষভাগের নিচে (সাব-এপিক্যাল অংশে) ৩ টি ছোট ছোপ সরলরৈখিক সারিতে গায়ে গায়ে অবস্থিত যাদের সবার উপরের ছোপটি ক্ষুদ্রতম। কোনো কোনো নমুনাতে সাব-এপিক্যাল ছোপ তিনটির সামান্য বাইরের দিকে পোস্ট-ডিসকাল অংশে অনুরূপ একটি ছোপ ছোপ লক্ষ্য করা যায়। ডিসকাল অংশে ডানার মধ্যভাগে কতগুলি (৪-৫ টি) বড় চওড়া ও লম্বাটে ছোপ স্তূপীকৃত ভাবে বর্তমান। উক্ত ছোপগুলির সেল- এর বহিঃপ্রান্তের লাগোয়া ছোপদুটি প্রায় চতুষ্কৌণিক ও তাদের নিচে মাঝারি ও বৃহত্তম ছোপদুটি অনেকটা শঙ্কু আকৃতির।
পিছনের ডানা গোলাকৃতি ও মধ্যভাগে একটি বা দুটি ছোট ছোপ পাশাপাশি দেখা যায়। উভয় ডানায় প্বার্শরোয়া বা সিলিয়া পর্যায়ক্রমে খয়েরি ও সাদা যদিও পিছনের ডানার সিলিয়াতে সাদার ভাগই অধিক।
ডানার নিম্নতল ফ্যাকাশে কালচে বাদামি ও উজ্জ্বল সোনালী হলুদ আঁশে ঘনভাবে ছাওয়া (বিশেষত পিছনের ডানায়)। ডানার উপরিতলের ছোপগুলি স্বচ্ছতার কারণে নিম্নতলে দৃশ্যমান। সামনের ডানার সাব-কোস্টাল ও এপিক্যাল অংশ ঘনভাবে উজ্জ্বল সোনালী হলুদ আঁশে ছাওয়া এবং মধ্যভাগ কালচে বাদামি। পিছনের ডানায় ঘন উজ্জ্বল সোনালী হলুদ আঁশের উপরে কতকগুলি অস্পষ্ট ডিসকাল ছোপ দেখা যায়।
শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি ও ঈষদ নীলচে সাদা রোয়াযুক্ত এবং নিম্নতলে ফ্যাকাশে বাদামি।
প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় দুর্বল। এরা ভূমির কাছাকাছি নিচ দিয়ে খানিকটা উড়েই আবার পছন্দের বসার জায়গায় অবস্থান করে। ভিজে মাটি, পাথরের ভিজে ছোপ, পাখির বিষ্ঠায় অবস্থান করে এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, ডালে, মাটিতে বা পাথরে বসে রোদ পোহায় । এদের সাধারণত ফুলে বসতে দেখা যায় না ।জঙ্গলের পথে, নদী বা ঝর্ণার কিনারে এদের বিচরণ ও উড়ান চোখে পড়ে। তিলে ফিরকি প্রজাতির সাথে এদের অনেক স্বভাবগত সাদৃশ্য চোখে পড়ে।
এস এ হক অলিক

এস এ হক অলিক একজন বাংলাদেশী চলচ্চিত্র পরিচালক, চিত্রনাট্যকার এবং সুরকার। নব্বইয়ের দশকের শেষ দিকে টিভি পর্দায় নাটকের পরিচালক হিসেবে তার অভিষেক ঘটে।
মার্কারি (I) নাইট্রেট

মার্কারি(I) নাইট্রেট (সংকেত: Hg (NO ) ) একটি রাসায়নিক যৌগ । এটি মার্কারি (I) প্রস্তুতিতে ব্যবহৃত হয় এবং বিষাক্ত। যৌগটির আবিষ্কারক প্রফুল্ল চন্দ্র রায়।
মার্কারি (I) নাইট্রেট গঠিত হয় যখন পাতলা নাইট্রিক এসিডের সাথে বিক্রিয়ায় অংশ নেয় মার্কারি (ঘনীভূত নাইট্রিক অ্যাসিড মার্কারি (II) নাইট্রেট তৈরি করে। মার্কারি (I) নাইট্রেট একটি বিজারক পদার্থ। পানির সাথে পদার্থটি উভমুখী বিক্রিয়ায় অংশ নেয়। বিক্রিয়াটি নিম্নরূপ:
Hg(NO) + HO ⇌ Hg(NO)(OH) + HNO
Hg(NO)(OH)
যদি পানি ও মার্কারি (I) নাইট্রেটের দ্রবণকে তাপ দেওয়া হয়, তবে পদার্থটি বিযোজন বিক্রিয়ায় মার্কারি ও মার্কারি (II) নাইট্রেট উৎপন্ন করে, যা উভমুখী বিক্রিয়ার ন্যায় চলমান থাকে। বিক্রিয়াটি নিম্নরূপ:
Hg(NO) ⇌ Hg + Hg(NO)
আননোন চ্যাপলিন

আননোন চ্যাপলিন হল নির্বাক চলচ্চিত্র যুগের চলচ্চিত্র নির্মাতা চার্লি চ্যাপলিনের কর্মজীবন ও চলচ্চিত্র নির্মাণ পদ্ধতি নিয়ে নির্মিত ১৯৮৩ সালের তিন খণ্ডের ব্রিটিশ প্রামাণ্য ধারাবাহিক। এতে পূর্বে অদেখা কিছু চলচ্চিত্রেরও ফুটেজ ব্যবহার করা হয়। ধারাবাহিকটির তিনটি খণ্ডের নাম হল "মাই হ্যাপিয়েস্ট ইয়ার্স", "দ্য গ্রেট ডিক্টেটর", ও "হিডেন ট্রেজারস"।
প্রামাণ্যচিত্রটি পরিচালনা ও রচনা করেছেন চলচ্চিত্র ইতিহাসবেত্তা কেভিন ব্রাউনলো ও ডেভিড গিল। তারা চ্যাপলিনের চতুর্থ স্ত্রী উনা ওনিলের নিকট থেকে চ্যাপলিনের ব্যক্তিগত চলচ্চিত্র সংরক্ষণাগার থেকে অদেখা বিষয়গুলো পরখ করার অনুমতি পান। প্রথম খণ্ড চ্যাপলিনের কর্মজীবনে মিউচুয়াল ফিল্ম কর্পোরেশনে থাকাকালীন (১৯১৬-১৯১৭) নির্মিত ছবিগুলোর মধ্য থেকে পাইরেটেড হওয়া ছবিগুলো নিয়ে নির্মিত। চলচ্চিত্র সংগ্রাহক রেমন্ড রোহিউর ছবিগুলো উপলব্ধ করেন। এছাড়া প্রামাণ্যচিত্রটিতে চ্যাপলিনের দ্বিতীয় স্ত্রী লিটা গ্রে, তার পুত্র সিডনি আর্ল চ্যাপলিন ও তার সহশিল্পী জ্যাকি কুগান, ডিন রেইজনার, জর্জিয়া হেল, ও ভার্জিনিয়া চেরিলের সাক্ষাৎকার রয়েছে।
ক্রিশ্চিয়ান এইকমেন

ক্রিশ্চিয়ান এইকমান (১১ আগস্ট ১৮৫৮ – ৫ নভেম্বর ১৯৩০) একজন চিকিৎসক এবং অধ্যাপক ছিলেন, যিনি বেরিবেরি রোগ যে কম পুষ্টির জন্যে হয় তা আবিষ্কার করেছিলেন। পরবর্তীতে তিনি এবং স্যার ফেডেরিক হপকিন্স দুইজন মিলিত ভাবে শরীরতত্ত্ববিদ্যায় ভিটামিন আবিষ্কারের জন্য নোবেল পুরস্কারে ভূষিত হন।
ক্রিশ্চিয়ান এইকমেন ১৮৫৮ সালের ১১ আগস্ট জন্মগ্রহণ করেন। তার জন্মস্থান ছিল নেদারল্যান্ডের নিজকার্ক নামক একটি অঞ্চল। তিনি তার বাবা-মায়ের ৭ম সন্তান। তার পিতার নামও ক্রিশ্চিয়ান এইকমেন। পেশায় তিনি ছিলেন স্থানীয় বিদ্যালয়ের প্রধান শিক্ষক। তার মায়ের নাম জোহানা এলিডা পুল। তার বড় ভাই জোহান ফ্রেডেরিক এইকমেনও (১৮৫১-১৯১৫) একজন রসায়নবীদ।
১৮৮৩ সালে এইকমেন আলটজে উইগেরি ভ্যান ইডেমা নামক এক মহিলাকে বিয়ে করেন। ১৮৮৬ সালে তিনি মারা যান। বাটাভিয়াতে অবস্থানকালীন, ১৮৮৮ সালে, এইকমেন বার্থা জুলিয়ে লুইস ভ্যান দের কেম্পকে বিয়ে করেন। পিটার হেডরিক নামে তাদের একটি ছেলে হয়। তিনি ১৮৯০ সালে জন্মগ্রহণ করেন এবং পেশায় একজন শরীরতত্ত্ববীদ ছিলেন।
তথ্য ও সম্প্রচার মন্ত্রক (ভারত)

তথ্য ও সম্প্রচার মন্ত্রী হলেন তথ্য ও সম্প্রচার মন্ত্রণালয়ের প্রধান এবং ভারতের সরকারের মন্ত্রীসভার একজন সদস্য।
পরিচয় (২০১৩-এর চলচ্চিত্র)

পরিচয় ২১ জুলাই ২০১৩-এ মুক্তিপ্রাপ্ত একটি বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, মিষ্টি চক্রবর্তী ও ফেরদৌস আহমেদ
এই ছবিটি পিতা ও কন্যার গল্প, প্রসেনজিৎ চট্টোপাধ্যায় এবং ইন্দ্রানী চক্রবর্তী দ্বারা পরিচালিত, যুক্তরাজ্যে বসবাসকারী বাঙ্গালী ভাষাভাষী এশিয়ানদের উজ্জ্বল করে,বিশেষত সমস্যায় যারা তাদের স্বদেশের সাথে সংযুক্ত থাকার বিভিন্ন উপায় খুঁজে বের করে।
চলচ্চিত্র পরিচালক বসু চট্টোপাধ্যায়ের কন্যা রূপালী, এই চলচ্চিত্র দিয়ে পরিচালক হিসেবে আত্মপ্রকাশ করেন।
অনুপম এবং রিমির গল্প নিয়ে পরিচয় চলচ্চিত্র আবর্তিত হয়। বারো বছর পর অনুপম এবং রিমির একে অপরের সাথে পুনরায় দেখা হয়। এর আগে অনুপম, রিমি আর তার মাকে ছেড়ে যুক্তরাজ্যে চলে গিয়েছিল। রিমি তার বিচ্ছিন্ন বাবার সাথে পুনরায় মিলিত হতে যুক্তরাজ্যে যায়। যুক্তরাজ্যে রিমি তার বাবার জীবনধারার সাথে পরিচিত হয়। এখানে ব্রিটিশ-বাংলাদেশী ছেলে ফাহিমের সাথে রিমির বন্ধুত্ব তৈরি হয়। চলচ্চিত্রটি রিমি, অনুপম, ফাহিম এবং লরির জগৎকে কেন্দ্র করে আবর্তিত হয়।
জুমশেপার

<nowiki> </nowiki>জুমশেপার একটি বিশ্বব্যাপী ওয়েব অ্যাপ্লিকেশন নির্মাতা, যা বিশ্বব্যাপী জুমলা এবং ওয়ার্ডপ্রেস টেমপ্লেট, থিম, এক্সটেনশান এবং প্লাগিনস তৈরির জন্য পরিচিত। জুমশেপার ১৩৮ + জুমলা টেমপ্লেট এবং জুমলা এক্সটেনশন তৈরি করেছে। ২০১৬ সালের মধ্যে ৪.৫ মিলিয়নেরও বেশি ওয়েবসাইট টেমপ্লেট জুমশেপার থেকে ডাউনলোড করা হয়েছে। জুমশেপার জুমলাভিত্তিক ওয়েব কোম্পানিগুলোর মধ্যে দুনিয়াজুড়ে শীর্ষ চারটি কোম্পানির একটি। ২০১৬ সালে তরুণ উদ্যোক্তাদের সংগঠন ‘চাকরি খুঁজব না, চাকরি দেব’ কাওসার আহমেদকে ‘নুরুল কাদের সম্মাননা ২০১৫’তে ভূষিত করে। এটি ওলিও নামক একটি মাতৃ কোম্পানির অধীনে রয়েছে।
২০১০ সালে, জুমশেপারের সিইও কাওসার আহমেদ এই জুমলা টেমপ্লেট এবং এক্সটেনশান ম্যানেজমেন্ট সিস্টেম তৈরিতে কাজ শুরু করেছিলেন। তিনি অক্টোবর ২০১১ পর্যন্ত একা কাজ করেন । এই মাসে তিনি এই ওয়েবসাইটের জন্য কাজ করার জন্য দুজনকে নিযুক্ত করেছিলেন এবং তারা তার বাড়িতে কাজ করেছিল। ২০১২ সালের এপ্রিল মাসে ঢাকায় মাল্টিপ্লান সেন্টারের ছয়জন ব্যক্তির সঙ্গে আনুষ্ঠানিকভাবে জুমশেপারের কার্যক্রম শুরু করেন। জুমশেপার ১১-১৩ নভেম্বর কানাডার ভ্যানক্যুভারে অনুষ্ঠিত জুমলা ওয়ার্ল্ড কনফারেন্সের প্রধান পৃষ্ঠপোষক ছিলেন। পূর্বে, ২০১৬ এবং ২০১৫ জুমলা ওয়ার্ল্ড কনফারেন্সটি জুমশেপার দ্বারা স্পনসর করা হয়েছিল। কোম্পানিটি ব্যাঙ্গালোর, মালয়েশিয়া, আমেরিকা, পোল্যান্ড ইত্যাদি সহ বিশ্বের শহরগুলিতে জুমলা কনফারেন্সগুলি স্পনসর করেছে। আগে এর সদরদপ্তর ঢাকার লালমাটিয়ায় অবস্থিত ছিলো। পরবর্তীতে ২১ মার্চ ২০২৩ সালে এর মাতৃ কোম্পানি ওলিওর স্থায়ী অফিস ভবন নির্মিত হওয়ার পর পূর্বাচলের আগে অবস্থিত খিলগাঁও থানায় স্থানান্তর করা হয়।
সাদুল্লাপুর ইউনিয়ন, মতলব উত্তর

সাদুল্লাপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
সাদুল্লাপুর ইউনিয়নের আয়তন ৪,৩৮৭ একর।
২০১১ সালের পরিসংখ্যান অনুযায়ী সাদুল্লাপুর ইউনিয়নের জনসংখ্যা ১৯,৪৮৪ জন। এর মধ্যে পুরুষ ৯,২১৭ জন এবং মহিলা ১০,২৬৭ জন। মোট পরিবার ৪,২৩৮টি।
মতলব উত্তর উপজেলার উত্তরাংশে সাদুল্লাপুর ইউনিয়নের অবস্থান। এ ইউনিয়নের পশ্চিমে ষাটনল ইউনিয়ন ও ছেংগারচর পৌরসভা, দক্ষিণে দুর্গাপুর ইউনিয়ন, পূর্বে বাগানবাড়ী ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার গুয়াগাছিয়া ইউনিয়ন ও ইমামপুর ইউনিয়ন অবস্থিত।
সাদুল্লাপুর ইউনিয়ন মতলব উত্তর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী সাদুল্লাপুর ইউনিয়নের সাক্ষরতার হার ৫৭.১%।
নিয়াজ মোহাম্মদ চৌধুরী

ওস্তাদ নিয়াজ মোহাম্মদ চৌধুরী (জন্ম ২৫ অক্টোবর ১৯৫২) একজন বাংলাদেশি আধুনিক ও ধ্রুপদী সঙ্গীতশিল্পী।
নিয়াজ ১৯৫২ সালের ২৫ অক্টোবর (সার্টিফিকেট অনুসারে ১৩ জানুয়ারি) নরসিংদী জেলার শিবপুর উপজেলার খৈনকুট গ্রামে জন্মগ্রহণ করেন। তিনি ১৯৬৭ সালে নবকুমার ইন্সটিটিউশন থেকে মাধ্যমিক ও ১৯৬৯ সালে ঢাকা কলেজ থেকে উচ্চ মা্যিমিক সম্পন্ন করেন। এরপর ঢাকা বিশ্ববিদ্যালয় থেকে স্নাতক সম্পন্ন করেন। শৈশবে ওস্তাদ আয়াতুল্লাহ খানের কাছ থেকে সঙ্গীতের প্রাথমিক শিক্ষা লাভ করেন। পরবর্তীতে তিনি পাতিয়ালা ঘরনাতে ওস্তাদ ফাতেহ আলী খান ও ওস্তাদ আমানত আলী খানের শিক্ষা লাভ করেন।
নিয়াজ ১৯৮৫ সালে এহতেশাম সঞ্চালিত ‘আমার যত গান’ নামে একটি সরাসরি অনুষ্ঠানের মাধ্যমে বাংলাদেশ টেলিভিশনে প্রথম গান পরিবেশন করেন। ১৯৭৯ সালে তিনি বাংলাদেশি শিল্পী হিসেবে মালয়েশিয়া ও সিংগাপুরে গান পরিবেশন করেন। গাহি কাহি সঙ্গীত কাহি নামক একটি চলচ্চিত্রে গান কারার মাধ্যমে প্লেব্যাক শিল্পী হিসেবে আত্মপ্রকাশ করেন।
শ্যামক দাবর

শ্যামক দাবর (জন্ম: ১৯ অক্টোবর, ১৯৬১) হলেন একজন ভারতীয় কোরিওগ্রাফার। যে সকল নৃত্যশিল্পী প্রথম ভারতে সমসাময়িক জ্যাজ ও পাশ্চাত্য শৈলীর নাচের প্রচলন ঘটান, শ্যামক তাদের অন্যতম। তিনি ছিলেন মেলবোর্ন ও দিল্লিতে অনুষ্ঠিত কমনওয়েলথ গেমসের কোরিওগ্রাফি পরিচালক।
অ্যান শার্লি (অভিনেত্রী)

অ্যান শার্লি (; জন্ম: ডন ইভলিন প্যারিস, ১৭ এপ্রিল ১৯১৮ - ৪ জুলাই ১৯৯৩) ছিলেন একজন মার্কিন অভিনেত্রী। তিনি ডন ওডে নামে শিশুশিল্পী হিসেবে কাজ শুরু করেন এবং পরে "অ্যান অব গ্রিন গেবলস" (১৯৩৪) চলচ্চিত্রে তার অভিনীত চরিত্রের নামটিই তার নাম হিসেবে গ্রহণ করেন। তিনি ১৯৩৭ সালে "স্টেলা ডালাস" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
শার্লি ১৯৪৪ সালে মাত্র ২৬ বছর বয়সে অভিনয় থেকে অবসর নেন। বাকি জীবন তিনি লস অ্যাঞ্জেলেসে কাটান এবং সেখানেই তিনি মৃত্যুবরণ করেন।
অ্যান শার্লি ১৯১৮ সালের ১৭ই এপ্রিল নিউ ইয়র্ক সিটিতে জন্মগ্রহণ করেন। তার প্রকৃত নাম ডন ইভলিন প্যারিস। শিশু অবস্থাতেই তিনি মডেলিং শুরু করেন। শিশুশিল্পী হিসেবে তিনি ডন ওডে নামে ১৯২২ সালে মাত্র চার বছর বয়সে তিনি "মুনশাইন ভ্যালি" চলচ্চিত্রে অভিনয়ের মধ্য দিয়ে তার চলচ্চিত্র জীবন শুরু করেন। পাঁচ বছর বয়সে তিনি ওয়াল্ট ডিজনির প্রাক-মিকি মাউস নির্বাক অ্যানিমেটেড ধারাবাহিক "অ্যালিস ইন কার্টুনল্যান্ড"-এ লাইভ অ্যাকশন অ্যালিস চরিত্রে অভিনয় করেন। প্রাক-কোড চলচ্চিত্রে তিনি খুবই সফল শিশুশিল্পী ছিলেন, এই সময়ে তার অভিনীত উল্লেখযোগ্য চলচ্চিত্র হল "লিলিওম", টম মিক্সের "রাইডার্স অব দ্য পার্পল সেজ", "সো বিগ", "থ্রি অন আ ম্যাচ" ও "রাসপুতিন অ্যান্ড দ্য এমপ্রেস"।
১৯৩৪ সালে তিনি "অ্যান অব গ্রিন গেবলস" (১৯৩৪) চলচ্চিত্রে অ্যান শার্লি নামক চরিত্রে অভিনয় করেন এবং এই নামটিই তার পর্দানাম হিসেবে গ্রহণ করেন। অ্যান শার্লি নাম গ্রহণের পর তিনি "স্টিমবোট 'রাউন্ড দ্য বেন্ড", "মেক ওয়ে ফর আ লেডি" চলচ্চিত্রে অভিনয় করেন। তিনি ১৯৩৭ সালে "স্টেলা ডালাস" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
তার ১৯৪০ সালের "স্যাটারডেস চিলড্রেন" চলচ্চিত্রে অভিনয় সম্পর্কে "দ্য নিউ ইয়র্ক টাইমস"-এর বসলি ক্রাউদার লিখেন "তিনি বীরত্বপূর্ণ সততা ও চরিত্রের সামর্থ্যের সাথে তার দক্ষতা প্রদর্শন করেছেন।" তার পরবর্তী চলচ্চিত্রগুলো হল "ভিগিল ইন দ্য নাইট" (১৯৪০), "অ্যান অব উইন্ডি পোপলার্স", ও "দ্য ডেভিল অ্যান্ড ড্যানিয়েল ওয়েবস্টার" (১৯৪১)। তার অভিনীত সর্বশেষ চলচ্চিত্র ছিল "মার্ডার, মাই সুইট" (১৯৪৪)। এই চলচ্চিত্রে তার অভিনয় সম্পর্কে "দ্য নিউ ইয়র্ক টাইমস"-এর বসলি ক্রাউদার লিখেন "সকল পার্শ্ব অভিনয়শিল্পী খুবই ভালো অভিনয় করেছেন... অ্যান শার্লি তন্মধ্যে নিষ্পাপ চরিত্রে"।
শার্লি ১৯৩৭ সালের ২২শে আগস্ট ক্যালিফোর্নিয়ার মন্টেসিটোতে অভিনেতা জন পেইনকে বিয়ে করেন। তাদের কন্যা প্রাক্তন অভিনেত্রী জুলি পেইন। ১৯৪৩ সালে এই দম্পতির বিবাহবিচ্ছেদ ঘটে।
তার দ্বিতীয় স্বামী চলচ্চিত্র প্রযোজক ও চিত্রনাট্যকার অ্যাড্রিয়ান স্কট। স্কট হলিউডের কালোতালিকাভুক্ত হলে সপরিবারে ইউরোপে চলে যাওয়ার সিদ্ধান্ত নিলে শার্লি তাকে একটি "ডিয়ার জন" চিঠি লিখে, যাতে উল্লেখ করে যে তিনি মার্কিন যুক্তরাষ্ট্রে রয়ে যাবেন এবং তাকে তালাক দিবেন। ১৯৪৯ সালে শার্লি তাকে তালাক দেন।
তার তৃতীয় স্বামী ছিলেন চার্লস লেডেরার। তাদের পুত্র ড্যানিয়েল লেডেরার ১৯৭৬ সালে চার্লসের মৃত্যুর পূর্বে জন্মগ্রহণ করেন।
শার্লির তার থেকে কম বয়সী পশ্চিমা ঘরানার চলচ্চিত্র তারকা ররি ক্যালহোনের সাথে এবং ফরাসি চলচ্চিত্র তারকা জঁ-পিয়ের ওমোঁর সাথে অল্প সময় সম্পর্ক ছিল।
শার্লি ফুসফুসের ক্যান্সারে আক্রান্ত হয়ে ১৯৯৩ সালের ৪ঠা জুলাই লস অ্যাঞ্জেলেসে মৃত্যুবরণ করেন। তার মরদেহ ভস্ম করা হয়। চলচ্চিত্র শিল্পে তার অবদানের জন্য ১৯৬০ সালে ৬২৫৫ সানসেট বুলেভারের হলিউড ওয়াক অব ফেমে তার নামাঙ্কিত তারকা খচিত করা হয়।
পদ্মাবতের প্রাপ্ত পুরস্কার ও মনোনয়নের তালিকা

"পদ্মাবত" হলো ২০১৮ সালের ভারতীয় হিন্দি ভাষার মহাকাব্যিক ঐতিহাসিক নাটকীয় চলচ্চিত্র, যার পরিচালনা এবং প্রযোজনা করেন সঞ্জয় লীলা বনশালি। চলচ্চিত্রটির মুখ্য ভূমিকায় রয়েছেন পদ্মাবতী হিসেবে দীপিকা পাড়ুকোন, মহারাওয়াল রতন সিং হিসেবে শাহিদ কপূর এবং সুলতাল আলাউদ্দিন খিলজি হিসেবে রণবীর সিং এবং পার্শ্ব ভূমিকায় রয়েছেন অদিতি রাও হায়দারি, জিম সর্ব, রাজা মুরাদ এবং অনুপ্রিয়া গোয়েঙ্কা। চলচ্চিত্রটির চিত্রনাট্যটি লিখেছেন বনশালি এবং প্রকাশ কাপাডিয়া। বনশালি আবার চলচ্চিত্রটির সাউন্ডট্রেকটির রচনা করেছেন, যার সঙ্গে গীতিকবিতাগুলি লিখেছেন এ. এম. তুরাজ, সিদ্ধার্থ-গরীমা এবং স্বরূপ খান। চলচ্চিত্রের নেপথ্য সঙ্গীতের সুরের রচনা করেছেন সঞ্চিত বালহারা। ১৩০৩ সালে মধ্যযুগীয় রাজস্থানে অবস্থিত, মেবাড়ের রাণী পদ্মাবতী একজন উচ্চপদস্থ রাজার সাথে বিবাহের বন্ধনে আবদ্ধ হন এবং তাদের প্রজাদের সাথে একটি উন্নত দুর্গে বসবাস করেন যতক্ষণ না একজন আগ্রহী সুলতান পদ্মাবতীর সৌন্দর্যতার সম্পর্কে শুনতে পান এবং তাকে পাওয়ার আকাঙ্ক্ষা পোষণ করেন।
-এর বাজেটে নির্মিত, "পদ্মাবত" ২৫ই জানুয়ারি ২০১৮ সালে টুডি, থ্রিডি এবং আইম্যাক্স থ্রিডি প্রকরণে মুক্তি পায়, যা এটিকে আইম্যাক্স থ্রিডি-তে মুক্তি পাওয়া প্রথম ভারতীয় চলচ্চিত্র হিসেবে বানিয়ে তোলে। ভারতের কিছু রাজ্যে মুক্তি না হওয়া সত্ত্বেও, চলচ্চিত্রটি বক্স অফিসে -এর চেয়েও বেশি আয় করে, যাতে চলচ্চিত্রটি একটি ব্যবসায়িক সফলতা এবং সর্বসময়ের সর্বোচ্চ আয়কারী ভারতীয় চলচ্চিত্রসমূহের মধ্যে একটি হয়ে উঠে। চলচ্চিত্রটি ৫৯টি মনোনয়ন থেকে ২২টি পুরস্কার অর্জন করে; মনোনয়নগুলির মধ্যে পুরস্কার দলদের থেকে এটির সঙ্গীত এবং সিংয়ের অভিনয় সবচেয়ে বেশি মনোযোগ অর্জন করে।
৬৬তম জাতীয় চলচ্চিত্র পুরস্কারে, "পদ্মাবত" তিনটি পুরস্কার অর্জন করে – শ্রেষ্ঠ সঙ্গীত পরিচালনা, শ্রেষ্ঠ পুরুষ নেপথ্য কণ্ঠশিল্পী এবং শ্রেষ্ঠ নৃত্য পরিচালনা। ৬৪তম ফিল্মফেয়ার পুরস্কারে, "পদ্মাবত" সতেরোটি মনোনয়ন অর্জন করে, যার মধ্যে চারটি পুরস্কারে বিজয়ী হয় – শ্রেষ্ঠ অভিনেতা (সমলোচক), শ্রেষ্ঠ সঙ্গীত পরিচালক, শ্রেষ্ঠ মহিলা নেপথ্য কণ্ঠশিল্পী এবং শ্রেষ্ঠ নৃত্যপরিচালক। ২০১৮ সালের স্ক্রিন পুরস্কারে, "পদ্মাবত" চারটি বিষয়শ্রেণীতে মনোনীত হয়, যার মধ্যে শ্রেষ্ঠ অভিনেতা, শ্রেষ্ঠ নেপথ্য মহিলা কণ্ঠশিল্পী এবং শ্রেষ্ঠ নৃত্যপরিচালনায় বিজয়ী হয়। আরও, আন্তর্জাতিক ভারতীয় চলচ্চিত্র অ্যাকাডেমি পুরস্কারের ২০তম আইফা পুরস্কারে "পদ্মাবত" দুটি পুরস্কার বিজয় লাভ করে – শ্রেষ্ঠ অভিনেতা এবং শ্রেষ্ঠ পার্শ্ব অভিনেত্রী। ২০১৯ সালের জি সিনে পুরস্কারের অনুষ্ঠানে, চলচ্চিত্রটি চারটি পুরস্কার জিতে নেয় - শ্রেষ্ঠ অভিনেতা, শ্রেষ্ঠ অভিনেত্রী, শ্রেষ্ঠ পরিচালক এবং শ্রেষ্ঠ নৃত্যপরিচালক। ১১তম মির্চি সঙ্গীত পুরস্কারে চলচ্চিত্রটি একুশটি মনোনয়ন লাভ করেছিল এবং আটটি পুরস্কার জিতেছিল, যার মধ্যে বর্ষসেরা সঙ্গীত এবং বর্ষসেরা অ্যালবাম অন্তর্ভুক্ত। এছাড়াও, চলচ্চিত্রটি মেলবোর্নের ভারতীয় চলচ্চিত্র উৎসবে শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ অভিনেত্রী এবং সিং ও কপূরের জন্য শ্রেষ্ঠ অভিনেতার পাঁচটি মনোনয়ন প্রাপ্ত করে, কিন্তু এদের মধ্যে একটি পুরস্কারও জয় করেনি।
বানৌজা সাঙ্গু

বাংলাদেশ নৌবাহিনী জাহাজ (সংক্ষেপেঃ বানৌজা) সাঙ্গু বাংলাদেশ নৌবাহিনীর আইল্যান্ড-শ্রেনীর একটি উপকূলীয় টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা সাঙ্গু জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। জাহাজটি মূলত মৎস্য সুরক্ষা জাহাজ হিসাবে ব্রিটিশ রাজকীয় নৌবাহিনীর জন্য নির্মিত হয়, ১৯৭৭ সালে এটি এইচএমএস গার্নসি হিসেবে ব্রিটিশ রাজকীয় নৌবাহিনীর বহরে প্রবেশ করে। পরবর্তীতে ২০০৪ সালে জাহাজটিকে বাংলাদেশ নৌবাহিনী সংগ্রহ করে। যুক্তরাজ্য থেকে পথ পাড়ি দিয়ে ২০০৪ সালের মে মাসে মোংলা নৌঘাঁটিতে পৌঁছায়। পথিমধ্যে জাহাজটি টানজিয়ার বন্দর, মরোক্কো, পোর্ট সাইদ, মিশর, জেদ্দা, সৌদি আরব, সালালাহ বন্দর, ওমান এবং শ্রীলঙ্কার কলম্বো বন্দরে শুভেচ্ছা সফর হিসাবে সংক্ষিপ্ত স্টপওভার করে এবং সেইসাথে রেশন ও জ্বালানী সংগ্রহ করে। অবশেষে জাহাজটি ৩ অক্টোবর, ২০০৪ সালে কমোডর কমান্ডিং খুলনা এর কমান্ডের অধীনে জাহাজটি কমিশন লাভ করে। পরবর্তীতে জাহাজটি কমোডর কমান্ডিং বিএন ফ্লোটিলা (চট্টগ্রাম) দ্বারা পরিচালিত হয়। বর্তমানে প্রায় ১০০ জন নৌসদস্য জাহাজটিতে কর্মরত রয়েছেন।
বানৌজা সাঙ্গু সেপ্টেম্বর ২০১১ সালে বঙ্গোপসাগরে মার্কিন নৌবাহিনীর সাথে ক্যারেট মহড়ায় অংশগ্রহণ করে। জাহাজটি এক বছর পরে ক্যারাট ২০১২-এও অংশ নেয়। এছাড়াও জাহাজটি ২০০৮ এবং ২০১৪ সালে ভারতের আন্দামান দ্বীপপুঞ্জে একটি দ্বিবার্ষিক বহুপাক্ষিক অনুশীলন মিলানে অংশগ্রহণ করে।
বানৌজা সাঙ্গু জাহাজটির দৈর্ঘ্য , প্রস্থ এবং গভীরতা । এটি স্বাভাবিক অবস্থায় ওজন এবং পূর্ণ অবস্থায় । জাহাজটিতে রয়েছে ২টি ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম। এছাড়াও জাহাজটি গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা সাঙ্গু জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
বানৌজা তুরাগ

বাংলাদেশ নৌবাহিনী জাহাজ (সংক্ষেপেঃ বানৌজা) তুরাগ বাংলাদেশ নৌবাহিনীর আইল্যান্ড-শ্রেণীর একটি উপকূলীয় টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা তুরাগ জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। জাহাজটি ১ জুন, ১৯৭৭ সালে পানিতে ভাসানো হয়। পরবর্তীতে জাহাজটি এইচএমএস লিন্ডিসফার্ন (পি৩০০) নামে ৩ মার্চ, ১৯৭৮ সালে ব্রিটিশ রাজকীয় নৌবাহিনীতে কমিশন লাভ করে।
২৭ মার্চ, ১৯৮০ সালে, আবাসন প্ল্যাটফর্ম আলেকজান্ডার এল কিয়েলল্যান্ড উত্তর সাগরের ইকোফিস্ক তেল ক্ষেত্রে ডুবে যায় এবং ১২৩ জন সদস্য নিহত হয়। এইচএমএস লিন্ডিসফার্ন দুর্ঘটনায় বেঁচে যাওয়া ব্যক্তিদের সন্ধানে অংশ নেয়, দুর্ঘটনাস্থলে পৌঁছানোর জন্য পথ পাড়ি দেয়। দুর্ভাগ্যবশত এইচএমএস লিন্ডিসফার্ন জাহাজটি কোনো জীবিত ব্যক্তির সন্ধান পায়নি তবে অন্যান্য অনুসন্ধান জাহাজ কর্তৃক সন্ধান পাওয়া মৃতদেহ প্রধান উৎপাদন রিগে ফিরিয়ে আনতে সাহায্য করে।
২৯ জানুয়ারি, ২০০৪ সালে বাংলাদেশ নৌবাহিনী এইচএমএস লিন্ডিসফার্ন জাহাজটিকে রাজকীয় নৌবাহিনী হতে সংগ্রহ করে এবং জাহাজটির নামকরণ করা হয় বানৌজা তুরাগ। যুক্তরাজ্য থেকে পথ পাড়ি দিয়ে ২০০৪ সালের মে মাসে মোংলা নৌঘাঁটিতে পৌঁছায়। পথিমধ্যে জাহাজটি টানজিয়ার বন্দর, মরোক্কো, পোর্ট সাইদ, মিশর, জেদ্দা, সৌদি আরব, সালালাহ বন্দর, ওমান এবং শ্রীলঙ্কার কলম্বো বন্দরে শুভেচ্ছা সফর হিসাবে সংক্ষিপ্ত স্টপওভার করে এবং সেইসাথে রেশন ও জ্বালানী সংগ্রহ করে। অবশেষে জাহাজটি ৩ অক্টোবর, ২০০৪ সালে কমোডর কমান্ডিং খুলনা এর কমান্ডের অধীনে জাহাজটি কমিশন লাভ করে। পরবর্তীতে জাহাজটি কমোডর কমান্ডিং বিএন ফ্লোটিলা (কুমিল্লা) দ্বারা পরিচালিত হয়। বর্তমানে প্রায় ১০০ জন নৌসদস্য জাহাজটিতে কর্মরত রয়েছেন।
বানৌজা তুরাগ সিঙ্গাপুরে অনুষ্ঠিত ৭ম আন্তর্জাতিক সামুদ্রিক প্রতিরক্ষা প্রদর্শনী (আইএমডিইএক্স) এশিয়া-২০০৯ এবং ২০০৯ সালের মে মাসে দক্ষিণ চীন সাগরে অস্ত্র বহুজাতিক মহড়ায় অংশ নেয়। পরবর্তীতে জাহাজটি একটি শুভেচ্ছা সফরে মালয়েশিয়ার পেনাং বন্দর পরিদর্শন করে।
১০ সেপ্টেম্বর, ২০১৮ সালে একটি বাণিজ্যিক জাহাজের সঙ্গে সংঘর্ষের পর মোংলা বন্দরের কাছে মাছ ধরার ট্রলার সোয়াধিন-৩ ডুবে যায়। মাছ ধরার ট্রলারে ১২ জন মৎস্যজীবী ছিলেন। বানৌজা তুরাগ দ্রুত সাড়া দিয়ে ৯ জন জেলেকে জীবিত উদ্ধার করতে সক্ষম হয়।
বানৌজা তুরাগ জাহাজটির দৈর্ঘ্য , প্রস্থ এবং গভীরতা । এটি স্বাভাবিক অবস্থায় ওজন এবং পূর্ণ অবস্থায় । জাহাজটিতে রয়েছে ২টি ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম। এছাড়াও জাহাজটি গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা তুরাগ জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
ওয়াকিল আহাদ

ওয়াকিল আহাদ একজন বাংলাদেশী গায়ক। ২০১৬ সালে তিনি "দর্পণ বিসর্জন" চলচ্চিত্রে "অমৃত মেঘের বারি" গানটির জন্য শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
ইয়ার মোহাম্মদ খান

ইয়ার মোহাম্মদ খান (সেপ্টেম্বর ৯, ১৯২০ –আগস্ট ২৯, ১৯৮১) ছিলেন বাংলাদেশ আওয়ামী লীগের প্রতিষ্ঠাতাদের একজন। ছিলেন আওয়ামী লীগের প্রতিষ্ঠাতা কোষাধ্যক্ষ। তার বাসভবন, ১৮ কার্কুন বারী লেন, ঢাকা ছিলো আওয়ামী লীগের প্রথম দলীয় কার্যালয় ছিল এবং প্রথম কয়েক বছরের জন্য দলীয় কার্যালয় ছিল এটি। তিনি বাংলাদেশ আওয়ামী লীগকে একটি জিপ দান করেন এবং দ্য ডেইলি ইত্তেফাক পত্রিকাটি দলীয় কাজের জন্য দান করেন এবং এটি তার নিজস্ব অর্থায়ন থেকে করা যা প্রাথমিক পর্যায়ে আওয়ামী লীগকে শক্তিশালী ও জোরদার করতে সহায়তা করেছিল, যা দলের অবস্থানকে আরো শক্তিশালী করার ক্ষেত্রে অবদান রেখেছিল এবং অবশেষে এটি পশ্চিম পাকিস্তানি শাসনের বিরুদ্ধে স্বাধীনতার সংগ্রামের নেতৃত্বে প্রধান রাজনৈতিক দল হিসেবে মুখ্য ভূমিকা নেয়।
শেখ মুজিবুর রহমান তার আত্মজীবনী অসমাপ্ত আত্মজীবনীতে ইয়ার মোহাম্মদ খানের মত বিশিষ্ট নেতাদের সম্পর্কে তার মতামত প্রকাশ করেছেন। ১৯৪৯ সালে প্রতিষ্ঠিত আওয়ামী মুসলিম লীগের প্রতিষ্ঠাতাদের অন্যতম ছিলেন ইয়ার মোহাম্মদ খান। আপনার জীবনী, "অসম্পূর্ণ স্মৃতিসৌধে" শেখ সাহেবের কথায় ঐতিহাসিক রচনা হিসাবে উপস্থাপনা করে। নিম্নলিখিত স্ক্রিপ্ট শেখ মুজিবুর রহমান লিখেছেন।
তিনি ১৯৮১ সালের ২৯ আগস্ট ভারতের ভেলোরে মাদ্রাজের সিএমসি হাসপাতালে হার্ট অ্যাটাকে মারা যান। তিনি স্ত্রী, দুই ছেলে, পাঁচ মেয়ে, একাধিক আত্মীয় ও গুণগ্রাহী রেখে যান।
খলজ ভাষা

"এথ্‌নোলগ" এবং আইএসওর মতে ইরানি ভাষা "খলজ" একই জনসংখ্যা দ্বারা ব্যবহৃত হয়, কিন্তু "গ্লটোলগের" মতে এটি বিদ্যমান নয়। খালজরা তাদের তুর্কী ভাষা ও ফারসি ভাষায় কথা বলে, এবং খলজদের অনুমিত ইরানীয় ভাষাটি ভেজাল বলে মনে করা হয়। 
যদিও প্রাথমিকভাবে এই ভাষাকে আজারবাইজানির সঙ্গে সম্পর্কিত বলে মনে করা হতো, ভাষাগত গবেষণায়, বিশেষ করে গারহার্ড ডেরফারের গবেষণায়, এই ভাষাকে তুর্কীয়ের স্বতন্ত্র শাখা হিসাবে পুনঃশ্রেণীকরণ করা হয়েছে। এর প্রমাণ পাওয়া যায় প্রত্ন-তুর্কীয় ভাষার স্বরধ্বনি-দৈর্ঘ্য পার্থক্যের উপস্থিতি, শব্দ-প্রাথমিক *হ, এবং ওঘুজ ভাষাগুলির *"ড" → "য়" শব্দ পরিবর্তনের বৈশিষ্ট্যের অভাব। 
খলজের রক্ষণশীল চরিত্রটি বিভিন্ন তুর্কীয় ভাষার একই শব্দগুলির তুলনা করলে বোঝা যায়। উদাহরণস্বরূপ, খলজ ভাষায় "পা"-কে ""হাদাক়"" বলে, যেখানে নিকটবর্তী ওঘুজ ভাষাগুলিতে সমশব্দ হলো ""আয়াক়"" (তুর্কির ""আয়াক""-এর সঙ্গে তুলনীয়)। এই প্রাচীন অপ্রচলিত বৈশিষ্ট্যগুলির সংরক্ষণের কারণে কিছু পণ্ডিতরা ধারণা করেছেন যে খলজরা আর্ঘু তুর্কিদের বংশধর। কিছু তুর্কি পণ্ডিত খলজকে প্রাচীন তুর্কীয়ের "শেষ উদাহরণ" হিসাবে বিবেচনা করেন।
খলজ প্রধানত ইরানের মার্কাজি প্রদেশে ব্যবহার হয়ে থাকে। ডেরফার অনুসারে খলজভাষির সংখ্যা ১৯৬৮ সালে আনুমানিক ১৭,০০০ ছিল; এথ্‌নোলগের বিবরণ অনুযায়ী ২০০০ সালে এর সংখ্যা বেড়ে দাঁড়িয়েছে ৪২,১০৭।
খলজের প্রধান উপভাষাগুলি হলো উত্তর ও দক্ষিণ খলজ। এই উপভাষা গোষ্ঠীগুলির মধ্যেই, পৃথক গ্রাম এবং ভাষাভাষি গোষ্ঠীগুলির স্বতন্ত্র বাচনভঙ্গির নিদর্শন রয়েছে।
ডেরফার দাবি করেন যে খলজে প্রত্ন-তুর্কীয়ের তিনরকমের স্বরধ্বনির দৈর্ঘ্য বজায় রয়েছে: দীর্ঘ (যেমন 'রক্ত'), অর্ধ-দীর্ঘ (যেমন 'মাথা'), এবং সংক্ষিপ্ত (উদাহরণস্বরূপ 'ঘোড়া')। তবে উভয় ব্যাখ্যাতে আপত্তি জানিয়ে বলেছেন যে খলজের তিনটি স্বর দৈর্ঘ্য রয়েছে এবং প্রত্ন-তুর্কীয়তেও এই ত্রিমুখী পার্থক্য ছিল। প্রত্ন-তুর্কীয়ের কিছু স্বরধ্বনি দ্বিস্বরধ্বনি হিসাবে প্রতীত হয়, যেমন ('বাহু')।
খলজে বিশেষ্যপদ বহুবচন বা অধিকরণ সম্বন্ধ পদের বিভক্তি পেতে পারে। খলজে যে সকল প্রকারের কারক দেখতে পাওয়া যায় তা হলো সম্বন্ধ পদ, কর্ম, সম্প্রদান, অধিকরণ, অপাদান, করণ, এবং সমীকরণ কারক ।
কারক-বিভক্তির রূপগুলি স্বরসঙ্গতি এবং পূর্ববর্তী ব্যঞ্জনবর্ণগুলির উপর ভিত্তি করে পরিবর্তিত হয়। এই বিভক্তিগুলি অধিকরণ সম্বন্ধ পদের বিভক্তির সঙ্গেও মিথস্ক্রিয়া করে। মূল বিভক্তিগুলির একটি সারণি নিচে দেওয়া হলো: 
খলজে ক্রিয়া বভক্তি বাচ্য, কাল, ভাবপ্রকার, এবং নাবাচকতার উপর নির্ভর করে। নিম্নোক্ত রূপিম সমন্বয়ে খলজের ক্রিয়াগুলি তাদের রূপ ধারণ করে:
খলজে কর্তা–কর্ম–ক্রিয়া শব্দক্রম ব্যবহার হয়। বিশেষণ বিশেষ্যর পূর্বে বসে।
খলজ শব্দভাণ্ডারের মূল হলো তুর্কীয়, কিন্তু বহু শব্দ ফারসি থেকে গ্রহণ করা হয়েছে। পার্শ্ববর্তী তুর্কীয় উপভাষাসমূহ, যেমন আজারবাইজানি, থেকেও শব্দ খলজ ভাষায় তাদের জায়গা করে নিয়েছে।
খলজ সংখ্যাগুলি তুর্কীয় রূপে রয়েছে, কিন্তু কিছু বক্তা "৮০" এবং "৯০" সংখ্যা দুটিকে বোঝাতে ফার্সি ব্যবহার করে থাকেন:
 থেকে:
কারা অধিদপ্তর

কারাগার বিভাগ স্বরাষ্ট্র মন্ত্রণালয়ের একটি অধিদপ্তর। এটি রাজধানী ঢাকায় অবস্থিত। সরকারি এই অধিদপ্তরটি বাংলাদেশের কারাগার নিরাপত্তা ও পরিচালনায় বিশেষভাবে নিযুক্ত ও বর্তমান অবধি কাজ করে যাচ্ছে। এটি বাংলাদেশ জেল-এর আওতাভুক্ত একটি বিভাগ। এর তত্ত্বাবধানে আছেন কারাগার কারা মহাপরিদর্শক (আইজি, প্রিজন) ব্রিগেডিয়ার জেনারেল সৈয়দ মো. মোতাহের হোসেন।
কারাগার অধিদপ্তর সদর দপ্তর পুরাতন ঢাকার চকবাজার এলাকায় (পুরাতন ঢাকা কেন্দ্রীয় কারাগার সংলগ্ন) অবস্থিত। ১৯৭৭ সালের নভেম্বর মাস থেকেই এই অধিদপ্তর সশস্ত্র বাহিনীর অফিসারদের দ্বারা পরিচালিত হয়ে আসছে। তবে ১৯৮০ সালে রাষ্ট্রপতি আবদুস সাত্তার-এর সময় তা রাষ্ট্রপতি কর্তৃক পরিচালিত হয়েছিল। 
২০২৪ সালে লোগো পরিবর্তন করে নতুন লোগোতে নৌকা প্রতীক বাদ দিয়ে সেই স্থানে চাবি ও ব্যাটনের (লাঠি) চিহ্ন যুক্ত করা হয়।
টক্কর (২০০৮-এর চলচ্চিত্র)

টক্কর স্বপন সাহা পরিচালিত ২০০৮ সালের একটি বাংলা চলচ্চিত্র। ছবিটি বক্স অফিসে হিট ছিল।
ধনী মেয়ে চৈতালী চৌধুরী তার বড় ভাই এবং পিসির ইচ্ছার বিরুদ্ধে দরিদ্র অজয় ​​(প্রসেনজিৎ চট্টোপাধ্যায়) কে বিয়ে করে। তবে দু'মাসের মধ্যে চৈতালী (রচনা বন্দ্যোপাধ্যায়) এবং ​​অজয়ের মধ্যে অজয়ের প্রিয় ভাগ্নে অরুণকে (অরিন্দম রায়) নিয়ে ঝগড়া হয়। অজয় চৈতালীকে তার ভাই জয়দেবের (সুদীপ মুখোপাধ্যায়) বন্ধু শেখরের (দিগন্ত বাগচি) সামনে চড় মারে। অজয় তার বউকে তার মা এবং তাঁর বিধবা বোন দিপার সাথে থাকার অনুরোধ করার পরেও চৈতালী বাড়ি ছেড়ে চলে যায়। এই ঘটনার পরে অজয় ​​একজন দরিদ্র ব্যক্তি থেকে ধনী ব্যবসায়ীতে পরিণত হয়। অন্যদিকে জয়দেব, পিসি এবং শেখর চৈতালিকে অজয়ের নামে কান ভারি করে ।১৫ বছর পার হয়ে যায়। তারা এখনও একে অপরকে ভালবাসে।কিন্তু সামাজিক বাঁধার কারণে তারা আর এক হতে পারে না। এদিকে অরুণ বড় হয়ে বিগড়ে যাওয়া ছেলেতে পরিণত হয়েছে। এত সবের মধ্যেও মামা-ভাগ্নের বন্ধন অবিচল থেকে যায়। অরুণ তিথির (বার্সা প্রিয়দর্শিনী) প্রেমে পড়ে যায়। যে কিনা জয়দেবের একমাত্র মেয়ে। রঞ্জন একজন গরিব ও ইতিবাচক লোক (ভাস্বর চ্যাটার্জি) যে এই দুই পরিবারের মধ্যে শান্তি ফিরিয়ে আনার চেষ্টা করে। অন্যদিকে শেখর একটি পরিকল্পনা করে। সে জয়দেবকে দিয়ে অজয়কে মারার জন্য খুনিদের পাঠায়। অজয় সাহসিকতার সাথে লড়াই করলেও আহত হয়। অরুণ এই খবর শুনে জয়দেব এবং শেখরকে রেগে হত্যা করতে ছুটে যায়। কিন্তু দুর্ঘটনাক্রমে সে দরিদ্র রঞ্জনের বাম হাত কেটে ফেলে। এই ঘটনার পরে সবকিছু জটিল হয়ে যায়। কিন্তু রঞ্জন যখন অরুণের উপর মামলা প্রত্যাহার করে তখন সে ভাল মানুষ হতে চায়। সে তার মামা এবং মামিকে এক করার শপথ নেয়। তিথি এই মিশনে অরুণকে আন্তরিকভাবে সহায়তা করে। শেষ পর্যন্ত অসংখ্য ঘটনার পরে জয়দেব জোর করে চৈতালীকে জোর করে বিয়ে দেয়ার সিদ্ধান্ত নেয়। শেষ মুহুর্তে অজয় ​​সেই জায়গায় উপস্থিত হয়। অরুণও তার মামা আর মামিকে বাঁচাতে পৌঁছয়। শেখর চৈতালির শ্লীলতাহানির চেষ্টা করে। তখন সে নিজের সম্মান রক্ষার জন্য শেখরকে হত্যা করে। অরুণ এই দোষ নিজের ঘাড়ে নেয় ।তাকে ৪ বছরের জন্য কারাগারে যেতে হয়। মুক্তি পাওয়ার পর অজয় ​​ অরুণ ও তিথিকে সঙ্গে নিয়ে জয়দেবের বাড়িতে আসে। সেখানে প্রতিটি সত্য প্রকাশিত হয়। জয়দেব এবং পিসি (অর্পিতা বেকার) ভাল মানুষে পরিণত হয়।সব ভুল বোঝাবুঝির অবসান হয়। অজয় এবং চৈতালী দীর্ঘ ব্যবধানের পরে পুনরায় এক হয়।
মুড়াগাছা রেলওয়ে স্টেশন

মুুড়গাছ রেলওয়ে স্টেশন পূর্ব রেলওয়ের শিয়ালদহ রেল বিভাগের অধীনে একটি রেলওয়ে স্টেশন। স্টেশনটি পশ্চিমবঙ্গ রাজ্যর নাদীয়া জেলার মুড়াগাছায় নাকাশিপাড়া রোডের পাশে কৃষ্ণনগর-লালগোলা লাইনে অবস্থিত। শিয়ালদহ ও মুড়াগাছার মধ্যবর্তী দূরত্ব ১১৭  কিমি। কিছু ইএমইউ ও লালগোলা যাত্রী ট্রেন মুড়াগাছ রেলওয়ে স্টেশনের মধ্য দিয়ে যাতায়াত করে। 
২০০৭ সালে মুরাগাছ রেলওয়ে স্টেশনসহ ১২৮  কিলোমিটার দীর্ঘ কৃষ্ণনগর - লালগোলা লাইনের লালগোলা স্টেশন পর্যন্ত ইএমই পরিষেবা প্রদানের জন্য বৈদ্যুতীকরণ করা হয়েছিল।
মোজাফফর হোসেন

মোজাফফর হোসেন একজন বাংলাদেশি রাজনীতিবিদ ও জামালপুর-৫ আসনের সাবেক সংসদ সদস্য। মোজাফফর হোসেন জামালপুর-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
মোজাফফর হোসেনের জন্ম জামালপুর জেলার দিগপাইত ইউনিয়নের খুপিবাড়ী গ্রামে
মোজাফফর হোসেন রাজনীতিতে সক্রিয় তিনি ছিলেন জামালপুর জেলা আওয়ামী লীগের সদস্য। এবং তিনি প্রথম বারের মতো সংসদ সদস্য নির্বাচিত হয়েছেন। ব্যক্তিগত জীবনে তিনি একজন ব্যবসায়ী ও শিল্পপতি।